TMM 2007 · 4 97 M y n d l i s t huga getum við sagt að Friðarsúlan eigi erindi við hvert og eitt okkar . Hún minnir okkur á að gera nákvæmlega þetta : ? hugsa okkur frið ? . Prófa þú að hugsa þér frið og sjáðu hvað gerist . Það er ekki hægt að hugsa sér frið án þess að staldra við . Um leið og þú gefur þér tíma til þess myndast rúm fyrir kyrrð - arstund . Í huga Yoko Ono er friðurinn einnig það að gefa sjálfum sér og öðrum svigrúm til að staldra við ? og hugsa . Ekki bíða eftir því að einhver annar geri það fyrir þig . Friðurinn er á þína ábyrgð . Ef það er rétt sem Yoko Ono sagði í viðtali við Svanhildi Konráðsdóttur á Stöð 2 í tilefni af vígslu súlunnar , að leiðtogar ríkja heims geti ekki leyft sér að standa í átökum nema með stuðningi kjósenda , þá ættu borgarbúar að líta í eigin barm þegar kemur að því að dæma deilurnar í Ráðhúsinu um Orkuveitu Reykjavíkur . Í framhaldi af tengingunni við stjórnmálin má síðan velta því fyrir sér hvort Friðarsúlan hafi meira pólitískt gildi en listrænt og hvort það sé yfirleitt rétt að aðskilja listina og stjórnmálin . List Yoko Ono í gegnum tíðina og ekki síst á þeim tíma þegar hún fékk hugmyndina að Friðarsúlunni er þræl - pólitísk í þeim skilningi að hún tekur afstöðu til ástands samfélagsins og hvet - ur til aðgerða . Það eru ekki allir sammála því að listin eigi að skipta sér af pólitík , í þessu tilfelli umhverfismálum , en þeir hinir sömu standa væntanlega í þeirri trú að listin sé meiningarlaus og hafi fyrst og fremst skreyti - og skemmtanagildi . Slíkt er auðvitað fásinna . Ef við tökum mark á franska list - fræðingnum Dominique Baqué þá er hreinlega ekkert varið í list nema hún hafi eitthvað að segja um samfélagið , og hún er ekki ein um að hafa þá afstöðu . Friðarsúla Yoko Ono er vissulega óhlutbundið verk og upphafið á allt að því trúarlegan hátt en afstaða þess er engu að síður skýr . Ljósgeislarnir sem rísa upp úr óskabrunninum og kljúfa himininn marga tugi metra upp í loftið þar sem þeir sameinast í þéttum ljósgeisla lýsa yfir trú á hið góða í einstaklingnum og mátt samheldninnar . Þannig er Friðarsúlan þörf áminning til okkar um að glata ekki sjálfum okkur og mennskunni í gegndarlausri gróðahyggju sem veður áfram hugsunarlaust og eirir engu og engum . 2 . Myrkrið Á meðan Yoko Ono klífur himininn vongóð með bláum ljósgeisla virðast íslenskir myndlistarmenn kunna betur við sig í myrkrinu . Haraldur Jónsson er líklega sá íslenskur myndlistarmaður sem hvað oftast hefur gert myrkrið að efnivið verka sinna , nú síðast á Sequence hátíðinni . En síðla sumars , nánar til - tekið á menningarnótt löngu áður en skammdegið lagðist yfir sumarbirtuna og myrkvaði sálarlíf landans , ákvað Darri Lorenzen að takast á við myrkrið með því að loka á ljósið í leikfimisal Austurbæjarskólans í Reykjavík . Gersam - lega grandalaus gerði ég mér sérstaka ferð í leikfimisalinn til að upplifa verkið Mið sem nú er í eigu T-B A 21 eða Thyssen-Bornemisza í Vínborgar . Ég gekk eins og aðrir gestir inn um dyr leikfimisalarins á austurgafli skólabygging - arinnar , gegnum þykkt tjald inn í myrkvaðan salinn . Eina hugsanlega viðmið -